आहार विशेषज्ञ कविता देवगन कहती हैं कि बढ़ती उम्र के साथ शरीर का मेटाबॉलिज्म स्लो होने लगता है। ऐसे में महिलाओं को पहले के मुकाबले कम कैलोरी की जरूरत होती है, इसलिए अब जो भी खाएं उसकी कैलोरी पर नजर रखें। खाने में ऐसी चीजें शामिल करें, जिनमें आपके लिए जरूरी सारे पोषक तत्व हों, लेकिन फैट बढ़ाने वाली चीजों का सेवन धीरे-धीरे कम करें। 40 वर्ष की आयु में पहुंचते-पहुंचते आपका पाचन तंत्र भी धीरे-धीरे कमजोर होने लगता है। जिसके चलते मसल मास कम होने लगता है। इस कारण आपके शरीर में फैट बढ़ने लगता है। इसका मतलब यह है कि आपको चालीस के बाद अपनी कैलोरीज को कम करना पड़ेगा।